**BIO (CV) Servet QOSHI**

Z. Servet Qoshi, që prej muajit prill 2022, mban pozicionin e Drejtorit në Drejtorinë e Auditimit në Ministrinë e Drejtësisë. Me një karrierë të gjatë në fushën e menaxhimit financiar dhe kontrollit për rreth 25 vite, z.Qoshi ka ushtruar detyra të rëndësishme si drejtues i strukturave menaxheriale në institucionet qendrore të sigurisë, si dhe ato të mbrojtjes. Është diplomuar pranë Fakultetit Ekonomik, UBT, Dega Administratë (Ekonomist i Përgjithshëm) dhe çertifikuar në vitin 2006 nga Ministria e Financave si “Auditues i Përhershëm në Sektorin Publik”.

Përgjatë një periudhe prej 20 vitesh, ai ka kryer trajnime të ndryshme brenda dhe jashtë vendit në fushën e auditimit dhe kontrollit të brendshëm, menaxhimit strategjik, mbrojtjes së të dhënave dhe analizave operative dhe strategjike, sistemit buxhetor e atij fiskal, si dhe në identifikimin dhe vlerësimin e risqeve e të korrupsionit në kuadër të menaxhimit të financave publike.

Gjatë punës dhe eksperiencës së tij, z.Qoshi në vitet 2005-2007 ka drejtuar e menaxhuar me sukses në Ministrinë e Brendshme “Drejtorinë e Furnizimit Materialo Teknike” Tiranë, si dhe Sektorin e Buxhet Financës në Drejtorinë e Përgjithshme të Policisë së Shtetit. Gjithashtu, gjatë vitit 2009- 2022 ka punuar si drejtues i strukturave të auditimit të brendshëm në Institucionet qëndrore të Sigurisë e asaj të Mbrojtjes, ku ka arritur rezultate shumë të mira pune në fushën e auditimit, kontabilitetit dhe kontrollit të brendshëm duke menaxhuar e monitoruar me korrektesë zbatueshmërisë e kërkesave ligjore e nënligjore në fushën e auditimit dhe kontrollit të brendshëm në sektorin publik.